
SWARA


TAMA


Taoen 10.


RAGAD ADVERTENTIE:
Kabar premili:
1 — 30 temboeng
f 1.—
Langkoengipoen, saben 10 temboeng oetawi
kirang: f 0,50.
Advertentie limrah: f 0,15 sagaris:
(apes: f 1.25).
Moendoet kapatjak langkoeng saking sa¬
pisan, oetawi moendoet dados lengganan,
tepang rembag roemijin kalijan admini¬
stratie.


Hoofdredacteur:
B.
SOEMARNA
kabantoe
REDACTIE - COMMISSIE.


SERAT KABAR KATHOLIEK
—
Medal saben dinten Djoemoewah. 
—


REGINIPOEN LENGGANAN
SWARA TAMA


1 taoen
½ „
3 woelan


f 6,—
f 3,—
f 1,50


njoewoen kabajar
roemijin.


Adrèsipoen Redactie lan Administratie
IGNATIUS-COLLEGE
DJOKJAKARTA.
Telefoon no. 885.


Drukkerij „Canisius" Djokja.


ISINIPOEN.
Panggagas — Oetamining wanita —
Sesémahan — Pandamelan toekang
— Djaman karaméan moerid —Soe¬
mangga sami madjeng — Panglim¬
bang — Poespita mantja warna —
Ontjèn sekar gambir melati — Wa¬
wasan boekoe — Oerap-sari — Cor¬
respondentie.


PRADJA RAHAJOE.
PANGGAGAS.
Tijang ingkang merlokaken dateng
pradja rahajoe, sanget anggènipoen
ngoedi kados-poendi rékanipoen
ngitjali kasangsaranipoen kaoem be¬
rah soepados gesangipoen tjoendoek
kalijan kamanoengsanipoen. Margi
saking wontenipoen ngèlmoe libe¬
ralisme ingkang moelang bilih ma¬
noengsa poenika mardika sarta sa¬
rèhné mardika dados ladjeng kénging
nglampahi sakadjeng-kadjengipoen
ladjeng dradjadipoen kaoem berah
ngrekaos sanget.
Manoet ngèlmoe liberalisme ang¬
ger kantongipoen pijambak saged
kebak, sanadjan kaoem berah ketè¬
kèng-tèkèng inggih boten dipoen¬
pradoeli. Wadjibing tijang ngagesang
poenika ingkang sapisan kedah
nindakaken kaleresan, kaping kalih
katresnan.
Doenoenging kaleresan poenika
manawi kaoem berah angsal berahan
ingkang tjoendoek kalijan kama¬
noengsanipoen tegesipoen manoeng¬
sa: nggadahi kasenengan, saged
nandang sesakit, gadah anak sémah
lan sapanoenggilanipoen. Dados
kaoem berah boten kenging kaang¬
gep machine.
Doenoenging katresnan inggih
poenika manawi poeroen tetoeloeng
boten margi ngengeti poenika ge¬
gentosing épahan, nanging margi
ngèngeti bilih ingkang katoeloeng
waoe sasamining toemitah.
Liberalisme poenika boten mikir
dateng kaleresan lan dateng katres¬
nan. Mila sasaged - saged ladjeng
njoekani berahan ingkang sakedik.
Tijang djaler berahanipoen kekatah¬
en, liberalisme ladjeng mendet tijang
èstri oetawi laré alit-alit, ingkang
pandamelanipoen mèh sami kalijan
tijang djaler toer berahanipoen tri¬
mah mirah-mirahan. Terkadang Tay¬
lor-systeem kaetjakaken inggih poe¬
nika tijang kapoerih njamboet damel
kados machine. Ingkang kados ma¬
katen poenika moeroegaken wonten¬
ipoen katah tijang djaler ingkang
tanpa pandamelan. Mangké manawi
tijang èstri oetawi laré2 kenging ka¬
gantos ing machine ingkang moe¬
roegaken mirah, inggih ladjeng sami
boten kanggé, dados boten gadah
pandamelan.
Jèn ing satoenggaling nagari katah
tijang ingkang boten gadah panda¬
melan, mesti kémawon pradja rahajoe
noenten risak. Mila Pangèrehing
Nagari ngoepados reka daja soepa¬
dos tetijang waoe angsal pandamel¬
an oetawi wontena ingkang dipoen¬
teda.
Poenapa sababipoen Nagari paring
pandamelan dateng tetijang ingkang
sami boten gadah pandamelan waoe?
Amargi kados ingkang koela atoer¬
aken ing nginggil, mindak ngrisak
pradja rahajoe lan malihipoen margi
Nagari boten saged meksa dateng
toewan-toewan pabrik soepados sa¬
mi poeroena njoekani pandamelan
dateng tetijang waoe.
Sapoenika koela gadah gagasan.
Saking pamireng koela Nagari ing
ngriki kagoengan nijat badé ngge¬
mèni, menggah rékanigoen badé
ngendeli tijang katah ingkang sami
njamboet damel dados berahing
Nagari. Ing ngriki Nagari koela ang¬
gep kados déné toewan pabrik,
ingkang margi wontening djor-djoran
ladjeng ngendeli berah-berahipoen.
Ngèndeli tijang satoenggal kalih
poenika boten dados poenapa. Saged
kelampahan tijang njamboet damel
ladjeng nglirwakaken pandamelan¬
ipoen. Ingkang kados makaten poe¬
nika oepami dipoenkèndeli, inggih
sampoen dados mestinipoen. Sina¬
reng ingangriki Nagari badé ngèn¬
dèli tijang katah, malah pamireng
koela atoesan, poenapa poenika
boten kalebet ngrisak pradja rahajoe?
Manawi toewan pabrik ngèndeli
tijang berah, poenika pladjengipoen
noenten dateng Nagari. Nagari ing¬
kang paring pandamelan. Jèn Nagari
pijambak ingkang ngendeli, pladjeng¬
ipoen noenten dateng poendi? Da¬


teng panggenanipoen tijang parti¬
kelir? Tijang partikelir limrahipoen
malah badé njakediki katahing
poenggawanipoen, dados kalebet
mokal manawi poeroen nampi teti¬
jang ingkang dipoenlèrèhi déning
Nagari.
Ladjeng tijang ingkang badé di¬
boenlerèhi poenika béndjing pla¬
djengipoen dateng poendi?
Koela boten saged mangsoeli.
Mila saking panoewoen koela,
manawi taksih wonten margi sanès,
moegi-moegi Nagari sampoen ngan¬
tos nindakaken karsanipoen inggih
poenika nglèrèhi poenggawanipoen
ngantos atoesan.
poen P. D.
LARASATI.
OETAMINING WANITA.
Oetamining wanita poenika boten
doemoenoeng oetawi goemantoeng
wonten ing saening warni, amargi
sanadjan saé warninipoen ananging
manawi awon watekipoen inggih
dèrèng kawastanan wanita oetami.
Lan malih saening warni poenika
rak kenging koela oepamèkaken se¬
kar mawar ingkang saweg nedeng-
nedenging mekar, poenika pantjèn
saé lan ngresepaken pandoeloe; a¬
nanging kawoeningana, sadinten oe¬
tawi kalih dinten engkas, sekar waoe
sampoen aloem lan anggègrègi, sirna
sadaja saénipoen kantoen awonipoen
Samanten oegi saéning warninipoen
wanita, poenika namoeng sagebjaran,
sataoen oetawi sadasa taoen kéma¬
won sampoen sirna. Lan malih oeta¬
mining wanita poenika boten goe¬
mantoeng lan doemoenoeng ing
gandes loewesing wiraga, manising
oelat lan pasemon. Lah, gèk doe¬
moenoeng wonten poendi lan goe¬
mantoeng ing poenapanipoen. Poe¬
napa wonten ing darah? Inggih oegi
boten, amargi sanadjan darahing
koesoema rembesing madoe, terahing
andana warih, lan tedaking amara
tapa, ananging manawi awon wa¬
tekipoen inggih dereng padja-padja
kawastanan wanodya ingkang oeta¬
mi. Dados jèn makaten oetamining
wanita poenika terang sanget mena¬
wi namoeng goemantoeng lan doe¬
moenoeng ing watek. Ingkang koe¬
la kadjengaken watek ing ngriki
watek saé. Ing ngriki koela badé
mastani watek ingkang saé, inggih
sarana njoeplik-njoepliki ing boekoe-
boekoe. Dèné ingkang kalangkoengan
dèrèng koela wastani koela soemang¬
gakaken ing para maos. Watek waoe
kénging koela pérang dados gang¬
sal golongan, inggih poenika:
I.
Taberi, gemi, nastiti ngati-ati
(= ngatos-atos).
II. Ririh, rèrèh, roeroeh.
III. Moegen, rigen, tegen.
IV. Soetji, wani, bekti.
V. Angker, wingit, banter, pinter.
Lah, manawi wanita anggadahi
watek gangsal golongan poenika,
kados-kados sampoen kenging di¬
poenwastani wanodya oetami sedja¬
ti. Déné gelar lan gantjar, gantjari¬
poen tetemboengan ing nginggil
waoe, kados ing ngandap poenika:
I. Menggah tegesipoen taberi
makaten: marsoedi lan andjangka
dateng katjekapan, dipoenpardi sa¬
gedipoen loeloes boten wonten sa¬
kara-kara, kanti sregep lan mantep,
sampoen ngantos kekirangan san¬
dang teda.
Tegesipoen gemi: barang ing¬
kang taksih kangge karoematana
kanti doemoewé, sanadyan barang
waoe sapélé, oetawi sakedik, baba¬
sanipoen sarem sadjimpit, trasi sa¬
doelit, gombal sasoewèk, kedah di¬
poenrimati ingkang saé. Amargi
wanita ingkang boten anindakaken
tetemboengan ing nginggil waoe,
nami kalintoe gesangipoen andjalari
doemawahing papa lan tjintraka.
Tegesipoen nastiti ngati-ati: de¬
moewé sadajanipoen, demoewe ing
wedaling betah saben dinten, sarta
kedah mawi katata, sampoen brah-
brèh, sampoen lirweh ingkang badé
amborosi kedah dipoentjegah, kedah
nganggé moerwat, soepados awet,
sampoen goeroe aleman lan oegi de¬


moewé ing panggaraping bekakas
grija, sampoen sapoeroen - poeroen
kémawon.
II. Tegesipoen ririh makaten
sarèhning wanita poenika babasan¬
ipoen kroebjoek kawratan pindjoeng
pramila njamboeta damel, loemam¬
paha, witjantena, goemoedjenga,
kedah ingkang alon, nglenggahana
kawanitan, sampoen ngantos kasen¬
doe ing sanès, poenika nama saroe.
Tegesipoen rereh: sabar, sarèh.
sampoen remen nepsoe, sampoen
remen njoewara ingkang saroe, kados¬
ta: misoeh, nosotaken poenika boten
prajogi sanget, djalaran wanita ing¬
kang poeroen misoeh lan nosotaken
poenika tjatjad ingkang ageng sanget
lan ngitjalaken moernining wanita,
djalaran wanita ingkang poeroen
misoeh lan nosotaken poenika na¬
moeng tijang èstri awon.
Tegesipoen roeroeh: anteng djat¬
mika, boten remen witjantenan oetawi
goemoedjeng manawi tanpa perloe.
Ant. Soeprapto.*)
Badé kasambet.


SESÉMAHAN.


Kita poenika sagedipoen, dados
bapa, oetawi sagedipoen netepi koe¬
wadjibaning bapa, angka satoenggal
kedah dados tijang Kristen ingkang
sajektos, tegesipoen „kedah angga¬
dahi dedasar kasoetjianing manah.
Ing dinten ngleresi panggihing te¬
mantèn, pangantèn djaler ngateraken
pangantèn èstri dateng sangadje¬
nging altar kanti pangadjeng-adjeng
ingkang penoeh ing kabingahan.
Sanadjan sampoen mangertos bilih
ing tembé badé kadatengan kasang¬
saran saha rekaosing gesang, nanging
manawi anjawang ingkang dados
panoedjoening manah, ingkang sa¬
weg dados woding manah, manawi
andoeloe pipilihaning manahipoen,
ingkang badé tetoeloeng anjanggi
kasoesahan ing salebetipoen sesare¬
ngan gesang, sirna koewatosing ma¬
nah, ing nglebet karaos tentrem
ajem sepi ing kasamaran. Wonten
tetemboengan Walandi makaten
„Trouwen is rouwen". Kénging koela
gantjaraken:
Krama ikoe marganing soengkawa,
Jèn kakoeng bakal mangoen koeng,
Jèn poetri nandang wijadi,
Jèn prija ngadjab doehkita,
Jèn wadon soesah toemekèng
ngendon.
Rabi lan laki mikolèhaké
prihatining ati
Moela dèn ngati-ati
Waspadakna kang bakal nekani,
Mrih tan awrat ing woeri.
Jèn manoet poenika, mengkoe
sémah poenika rekaos, inggih kanggé
tijang djaler, inggih kanggé tijang
èstri. Mila kaparenga koela tjaos
pepènget dateng para djedjaka moe¬
da, ingkang kagoengan kresa krama,
soepados pamilihipoen sisihan sam¬
poen ngantos sembrana, oepami
namoeng margi kaboedjeng ing
warni, kesesa, boten sabar. Inggih
leres katah sanget tijang ingkang
anggènipoen sesémahan, ing sakawit
margi katarik ing warni, ananging
para moeda sampoen ngantos: tresna
ikoe woeta. (Liefde is blind), dados
sadèrèngipoen idjab sampoen pegat
naliti kalakoeanipoen laré èstri waoe.
Jèn boten pantes inggih sampoen
rangoe-rangoe nilar.
Amargi jèn sembrana, sajektos
ngrekaos ing wingkingipoen.
„Moela dèn ngati-ati ... enz."
Poenika lo, pepènget kanggé para
moeda. Déné anggèn koela kami
poeroen tjaos pepènget makaten
waoe, djalaran sampoen mregoki
sambatipoen tijang sesémahan, roe¬
maos jèn boten kleresan anggènipoen
gegrija.
Sanadyan tetemboengan ing nging¬
gil waoe (Krama ikoe marganing
soengkawa . . . enz.) kados-kados
sampoen katjatet ing salebeting ma¬
nah, éwasamanten oepami sageda
badé kasirnakaken. Ing batos boten
pitados bilih bentjenging kakadje¬
ngan oetawi soedaning katresnan
*) Béndjing malih copie sampoen dipoen¬
serati wolak-walik. Red.


badé saged misah raketing manah oe¬
tawi medot tetangsoeling katresnan.
Ananging kawoeningana: sampoen
rambah kaping pinten kémawon
gagasan makaten waoe anggènipoen
soelaja kalijan kajektosanipoen.
Oepami kémawon prijantoen ing¬
kang saweg patjangan. Jèn taksih
tjelak oetawi taksih saged priksa
saben dinten, roemaosipoen: mokal
jèn sageda petal. Ananging samangsa
tebih lan ladjeng priksa sanès ing¬
kang langkoeng saé warninipoen
dedeg- piadegipoen, lan langkoeng
„vrij" pitepangipoen, lha, poenika
wiwiting panggoda. Jèn boten kekah
boedinipoen, sajektos saged ndjom¬
plang, ladjeng roemaos kemba dateng
badénipoen, roemaosipoen kawon
poenapa-poenapanipoen kalijan laré
enggal waoe, toer dèrèng tamtoe
jèn sampoen mangertos saèstoe da¬
teng beboedènipoen.
Jèn sajektos kirang kekah, kelam¬
pah saged petal kalijan patjangan¬
ipoen ingkang lami, sanadjan roe¬
mijin roemaosipoen badé setya ing
salaminipoen, maiben dateng ba¬
danipoen pijambak jèn sageda petal,
sanadjan sampoen raket pitepang¬
ipoen, ngantos katah tijang ingkang
mangretos. Amargi, koela njaosi prik¬
sa: godanipoen tijang nèm poenika
katah. Jèn boten kekah inggih ang¬
glewang. Manawi saweg angsal tjobi
makaten waoe, tijang asring ladjeng
boten gadah isin, hawa-nafsoenipoen
inggih asring langkoeng kijat katim¬
bang pikiranipoen, roemaosipoen
ladjeng jèn saé warninipoen inggih
ladjeng saé kelakoeanipoen. Dados
saderengipoen inggih ngatos - atos.
„Moela den ngati-ati enz."
Jèn prijantoen waoe, margi saking
„vrij-nipoen" ladjeng poeroen oe¬
bjang - oebjoeng pijambakan pisan
ing rinten-daloe, mirangaken:
1. dateng badanipoen pijambak.
2. manawi ingkang makaten waoe
bangsa koela tijang Katoelik, mi¬
rangaken dateng missie. Manawi
makaten kénging koela wastani:
dados mengsahing missie, amargi
loking tijang sanès ladjeng: „O.
mengkono ikoe patrapé wong
Kristen. Dadi mengkono - meng¬
kono ikoe ija olèh baé." Oetawi.
„Wis doewé patjangan déwé,
kok gelem mengkono karo lija,
wong Kristen ikoe".
Dados jèn mekaten saged nebih¬
aken lan ngrenggangaken gandè¬
nging missie lan tijang sanès. Mila
inggih kedah ngatos-atos, sampoen
ngantos wonten ingkang kados ma¬
katen waoe.
Angger - angger bab sesémahan
amrih sagedipoen tentrem saha
seneng sampoen katjeta ing sabda
Dalem Hyang Pamarta, nalika ngan¬
dika makaten: „Oepajanen disik ka¬
ratoning Allah lan kaadilan Dalem;
jèn ikoe wis ketemoe, barang lijané
woe dipasrahaké marang kowé.
Msanawi tijang badé oetawi sampoen
sesémahan, ngoepados Karatoning Al¬
lah, manawi tijang adjrih asih dateng
Goesti Allah, manawi tijang gesang
mitoeroet pranatan oetawi angger-
angger Dalem, manawi tijang mre¬
lokaken kawiloedjenganing soekma¬
nipoen tinimbang prakawis sanès,
senadjan donja badé andatengaken
kasoesahan warni-warni, éwa-déné
tijang ingkang makaten waoe temtoe
tansah bade angsal panglipoer lan
katentreman ing salebeting prihatos
Déné bab lampahing tijang patja¬
ngan amrih saénipoen, sampoen naté
kapatjak ing samadyaning Swara¬


Tama angriki, makaten oegi angger-
anggering tijang sémahan.
Ing nginggil poenika waoe, na¬
moeng kénginga kanggé pepènget
dateng para moeda.
Manawi wonten keladoeking tem¬
boeng oetawi oekara njoewoen pa¬
ngapoenten.
Ngandap ketèwèl 30 — 6 — 30.
taklim
Heriot.


ONDERWIJS.
PANDAMELAN TOEKANG.
(Techniek).
Sambetipoen Sw. Tm. No. 28
Para maos temtoenipoen ladjeng
badé ngendika: bisa temen moeni
jèn wong Djawa ora seneng marang
panggawéjan toekang besi, wong
sing pada njamboet-gawé ana ing
binkil-binkil pabrik-pabrik kabèh
ija wong Djawa. Kasinggihan para
maos, pantjen makaten; namoeng
sapoenika, laré ingkang sampoen
naté linggih ing bangkoening pa¬
moelangan, ingkang katah boten
poeroen sekolah ing Amb. school,
T. S. oetawi K. W. S. spn. ingkang
babagan kawroeh pertoekangan.
Para maos ngendika malih: jagéné
déné tjatjahé Ambachtsschool djawa
saja diakèhi, malah sriwing-sriwing
saben afdeeling arep diedegi Amb.sch. 
Kasinggihan pantjen makaten: na¬
nging ratjakipoen lare ingkang njoe¬
woen loemebet sekolah Amb. sch.
poenika namoeng kanggé tambal
boetoeh, tegesipoen: mlebet dateng
Normaalschool, boten gadah ragad
of boten katampi. Koersoes goeroe
Doesoen sampoen kebak. Dateng
pamoelangan tani sampoen kasep;
pados pandamelan, mangsanipoen
pangiridan poenggawa: kados-poendi
malih, kepeksa mlebet Ambachtssch.
katimbang nganggoer.
Makaten waoe sampoen katah
ketatalanipoen. Nanging margi ka¬
tahipoen laré wedalan angka kalih
nadjan dipoenwontenana Ambacht.
sch. pinten-pinten inggih meksa
kanggé, ingkang njoewoen mlebet
ngrikoe inggih meksa katah.
Ingkang poenika wontena karsa¬
nipoen para prijantoen goeroe angka
kalih, andjoewèhana wiwit kl. I,
kagoegoelanga remen dateng pan¬
damelan toekang waoe, sampoen
ngantos mlebetipoen dateng Amb.sch.
namoeng kanggé timbang nganggoer,
Langkoeng - langkoeng laré dje¬
bolan H. I. S. oetawi ingkang sam¬
poen tamat H. I. S. poenika saja
kipa-kipa, inggih pilaoer nganggoer
ngetekoer katimbang mlebet Amb.
sch. Mangka sinaoe dateng Amb.
sch. poenika manawi sampoen gadah
tjepengan temboeng walandi, tem¬
toe badé sekétja tembé wingking¬
ipoen, katimbang ingkang boten
saged basa walandi. Para maos
sawenèh wonten ingkang badé
ngendika: Jèn wis tamat saka H.I.S.


Betah goeroe djaler oetawi èstri
kanggé Standaardschool ing Zus¬
teran Probolinggo.
Serat moegi teroes kakintoenaken
dateng Moeder Overste. 
Heerenstraat
Probolinggo.
























































































































































































































































































































































































